**Marijan Vlak** (Petrinja, 23. listopada 1955.) je hrvatski nogometni trener, te bivši vratar, a od 2012. godine i voditelj škole nogometnih vratara "Marijan Vlak".

Igračka karijera
----------------

Marijan Vlak počeo je igrati nogomet u petrinjskom nogometnom klubu Mladost kao jedaneastogodišnjak. Zatim je bio vratar juniorske momčadi Mladosti, a nedugo potom i vratar prve momčadi. Kao vratar branio je zatim od 1973. do 1988. godine za Dinamo Zagreb (s kojim je bio član trofejne generacije iz 1982. godine), i Segestu iz Siska (1988.). Sa zagrebačkim Dinamom osvojio je Prvenstvo Jugoslavije (1981./82.) i Kup maršala Tita 1983. godine. Prije prestanka aktivnog igranja branio je još 1988. godine za sisačku Segestu.

Trenerska karijera
------------------

### Klub

Trenerskim poslom započeo se baviti 1997. godine, nakon što je na klupi Dinama naslijedio Otta Barića, te je vodio Dinamo u legendarnoj pobjedi od 5:0 protiv beogradskog Partizana. No, iduće sezone je smijenjen, te je nakon toga vodio Slaven Belupo i mađarski Ferencvaros, a 1999. godine opet se je vratio u Dinamo. Iduće sezone opet je smijenjen, te je opet izabran za trenera Dinama 2002. godine. Godine 2004. vodio je slovačku Žilinu, a 2006. godine se vraća u Mađarsku, u Videoton. Od početka sezone 2008./09. vraća se u Dinamo kao prvi pomoćnik Branka Ivankovića, da bi 24. studenoga 2008. po četvrti put zasjeo na klupu Dinama, no ponovno je smijenjen u ožujku 2009. godine. U kolovozu 2011. preuzima Vasas SC. Vasasa je preuzeo na posljednjem mjestu, koji je u tom trenutku imao samo jedan osvojeni bod, a na kraju polusezone 2011./12. ostavio ga je u sredini tablice. Vasasa je ponovno preuzeo 10. travnja 2012. godine i trenirao ga do 30. lipnja iste godine.

### Reprezentacija

Bio je član stručnog stožera hrvatske nogometne reprezentacije od 1994. do 2002. godine te jedno vrijeme reprezentativni trener vratara (2004.).

Športsko administrativna karijera
---------------------------------

Marijan Vlak bio je športski direktor Kamen Ingrada (2002. - 2004.) i športski direktor u NK Lučko.

Priznanja
---------

### Igrač

#### Individualna

* Godine 2010. proglašen za nogometaša stoljeća u Petrinji.

#### Klupska

**Dinamo Zagreb**

* Prvak Jugoslavije **(1) :** 1981./82.
* Kup maršala Tita **(1) :** 1983.

### Trener

**Dinamo Zagreb**

* Prvak Hrvatske **(1) :** 1999./00.
* Hrvatski nogometni kup **(1) :** 2002.

Izvori
------

1. 1 2 3 4  Nogometni leksikon: Vlak, Marijan Arhivirano 2016-03-05 na Wayback Machine-u, preuzeto 28. svibnja 2011.
2. 1 2  Petrinjski radio: Marijan Vlak nogometaš stoljeća u Petrinji Arhivirano 2010-11-24 na Wayback Machine-u, preuzeto 28. svibnja 2011.
3. ↑  Hrsport.net: Marijan Vlak ponovno u Mađarskoj[*mrtav link*], preuzeto 19. kolovoza 2011.
4. 1 2  Petar Grubišić, Vlak: Mamićev otkaz bio mi je šok karijere, Večernji list, 24. veljače 2012. preuzeto 1. studenoga 2012.
5. ↑  () transfermarkt.co.uk: Marijan Vlak, preuzeto 1. studenoga 2012.

Vanjske poveznice
-----------------

* Vratarska škola i agencija Marijan Vlak[*mrtav link*]

|  |  |
| --- | --- |
|  | *Nedovršeni članak* **Marijan Vlak** *je u začetku. Možete pomoći Wikipediji tako da ga proširite*. |